จากคำถามในลิงค์ด้านล่าง ผมได้ไปปรึกษาแพทย์มาครับ แพทย์บอกว่า, "แผลแห้งแล้วตามจริงไม่จำเป็น แต่ไหนๆก็มาแล้วจะให้วัคซีนไปครับ" หลังจากนั้นผมได้รับวัคซีนมาเข็มเดียวโดยที่ไม่มีใบนัดอะไรเลยครับ ผมลองเดินกลับไปถามพยาบาลดู เค้าบอกว่ามีเข็มเดียวไม่มีนัดต่อ ผมเลยสงสัยว่า ปกติผมต้องถูกฉีดประมาณ 3-5 เข็มไม่ใช่หรือครับ แล้วถ้าใช่มีโอกาศเป็นไปได้ไหมครับว่าจะเขียนยาผิดหรือ พยาบาลอ่านลายมือไม่ออกเลยทำให้เกิดการคลาดเคลื่อนทางด้านการสื่อสารการฉีดเข็มเดียวเป็นไปได้ไหมครับ? แล้วถ้ามีการผิดพลาดจริงๆ มีผลทางลบกับร่างกายไหมครับ ควรทำอย่างไรเพื่อแก้ไขครับ
สวัสดีค่ะ โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ กรณีที่ไม่เคยรับวัคซีนมาก่อนเลยในชีวิต ควรฉีดให้ครบ 5 เข็ม หรืออย่างน้อย 3 ใน 5 เข็มจึงจะถือว่าฉีดครบแต่หากเคยฉีดวัคซีนมาแล้ว ก็จะเป็นแค่การกระตุ้นวัคซีนที่เคยฉีดไปแล้วเท่านั้น การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน อันนี้จึงขึ้นกับว่าให้ประวัติแพทย์หรือในสมุดวัคซีนนั้นเคยฉีดวัคซีนมาก่อนหรือไม่ ถ้าฉีดไม่ครบจริงๆ ก็ควรกลับไปรพ เพื่อยืนยันและนำสมุดวัคซีนเดิมไปด้วยค่ะ